Οι καλόγριες του Αγίου Αρχαγγέλου

Οι καλόγριες του Αγίου Αρχαγγέλου (ιταλ.: Le Monarch de San Archangelo) γνωστή και με τους τίτλους Η μοναχή και ο διάβολος , Οι αδελφές του Σατανά είναι ερωτική δραματική ταινία Ιταλικής παραγωγής του 1973 σε σκηνοθεσία Πάολο Ντομινίτσι. Πρωταγωνιστούν οι Ανv Χέιγουντ και Ορνέλλα Μούτι.

 Υπόθεση 
1577. Βασίλειο της Νάπολης. Η Ρωμαϊκή Ιερά Εξέταση έχει εξαπολύσει ένα κυνήγι μαγισσών και τα βασανιστήρια επιτρέπονται στις δίκες, ενώ οι άνθρωποι ζουν σε μιζέρια και φόβο. 

Ο όμορφος Ισπανός ευγενής Ντον Κάρλος επισκέπτεται τακτικά το μοναστήρι του Αγίου Αρχαγγέλου του Μπαιάνο, όπου έχει μια ερωτική σχέση με την αδελφή Τζούλια του Μοντράγκον, μία ισχυρή μοναχή που φιλοδοξεί να πάρει την θέση της ηγουμένης του μοναστηριού.

Η Αδελφή Τζούλια γνωρίζοντας την δύναμη και επιρροή του Ντον Κάρλος προσπαθεί να τον ευχαριστήσει, ενώ άλλες καλόγριες, ιδιαίτερα η αδελφή Καρμέλα, διαμαρτύρονται εναντίον της, καθώς ενδιαφέρονται για τον πολυπόθητο τίτλο της ηγουμένης. Η αδελφή Τζούλια έχει αρκετές ερωτικές επαφές με τον Ντον Κάρλος, παρά το γεγονός ότι ήταν λεσβία και πρόθυμη να μείνει μόνη με την ερώμενη της, την αδελφή Κιάρα.

Η αδελφή Τζούλια ικανοποίησε τον Ντον Κάρλος ακόμα και όταν της ζήτησε να περάσει μια ερωτική νύχτα με την νεαρή και όμορφη αδελφή Ισαβέλλα, την ανιψιά της Τζούλια, που εξαναγκάστηκε ενάντια στη βούλησή της να γίνει καλόγρια, ενώ στην πραγματικότητα, ήταν πολύ ερωτευμένη με ένα αγόρι από τον τόπο καταγωγής της.

Θεωρώντας ότι η σημερινή ηγουμένη του Μοναστηριού, αδελφή Λαβίνα, δείχνει ολοένα και πιο πολύ να είναι κοντά στον θάνατο, η Τζούλια και η Καρμέλα εξαπολύονται σε έναν πόλεμο που θα πρέπει να καθορίσει ποιά θα είναι η επομένη ηγουμένη, μετά το θάνατο της Λαβίνα, η οποία  θα αναλάβει τα καθήκοντά της. Από δόλιες ενέργειες που υποκινούνται από ζήλια προβαίνουν σε δηλητηριάσεις, παγίδες, καταγγελίες και ψευδείς κατηγορίες.

Σύντομα όμως όλα αυτά τα περιστατικά, όπως είναι οι απειλές και οι ξυλοδαρμοί που συνοδεύονται από την αποστολή ανώνυμων επιστολών στις ανώτατες εκκλησιαστικές αρχές, θα ξεκίνησουν αμέσως μια έρευνα. Ο Βίκαρ Καραλά, εκπρόσωπος της Ιεράς Εξέτασης που στέλνει ο Αρχιεπίσκοπος της Νάπολης, ασχολείται με το σκάνδαλο : η διαδικασία που εφαρμόζει για να μάθει τι συμβαίνει στο Μοναστήρι περιλαμβάνει βασανισμούς διάφορων μοναχών για να ομολογήσουν είναι αδίστακτη.

 Διανομή ρόλων   
 Ανν Χέιγουντ - αδελφή Τζούλια
 Ορνέλλα Μούτι - αδελφή Ιζαμπέλα 
  Λουκ Μερέντα - Βικάριος Καραλά 
 Πιέρ Πάολο Καπόνι - Ντον Κάρλος Ριμπέρα
 Μαρτίν Μπροσάρ - Αδελφή Κιάρα
 Κλαούντια Γκράβι - Αδελφή Καρμέλα 
 Μαρία Κουμάνι Κουασιμόδο - Αδελφή Λαβίνα
 Κλαούντιο Γκόρα - Καρδινάλιος του Αρέτσο
 Ντούλιο Ντελ Πρέτε - Πιέτρο

 Παραγωγή  
Η παραγωγή έλαβε άδεια να γυρίσει τις σκηνές σε ένα πραγματικό μοναστήρι (Αβαείο Φοσανόβα στο Πριβέρνο) αποκρύπτοντας λεπτομέρειες για την πλοκή. Η Χέιγουντ είχε προηγουμένως υποδυθεί μια καλόγρια στην ταινία Η Κυρία της Μόντσα.

 Παραπομπές 

 Εξωτερικοί σύνδεσμοι 

Κατηγορία:Ιταλικές δραματικές ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες του 1973
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Ντομένικο Παολέλλα
Κατηγορία:Ταινίες γυρισμένες στη Νάπολη
Κατηγορία:Ταινίες με θέμα τη σεξουαλικότητα
Κατηγορία:Ιταλικές ερωτικές ταινίες